Стронгин Роман Григорьевич

**Стронгин Роман Григорьевич** (21 июль 1939 йыл) — СССР һәм Рәсәй математигы, физика-математика фәндәре докторы, Рәсәй Федерацияһының атҡаҙанған фән эшмәкәре (1993). Н. И. Лобачевский исемендәге Новгород дәүләт университеты президенты. Рәсәй ректорҙар союзы вице-президенты. Башҡорт дәүләт университетының почетлы докторы (2009).

## Биографияһы
Стронгоин Роман Григорьевич 1939 йылдың 21 июлендә Дзержинск ҡалаһында тыуа. Атаһы Стронгин Григорий Миронович — күренекле совет химигы. 1962 йылда Горький университетының Радиофизика факультетын отличие менән һәм 1966 йылда иҫәпләү математикаһы һәм кибернетика факультеты аспирантураһын тамамлай. Ғилми етәксеһе Ю. И. Неймарк була. 1978 йылдан — физика-математика фәндәре докторы, 1979 йылдан — профессор. ЭВМ-ды математик тәьмин итеү кафедраһы мөдире (1973 йылда кафедра барлыҡҡа килгәдән алып). Иҫәпләү математикаһы һәм кибернетика факультеты деканы (1981—1989). Уҡытыу эштәре буйынса проректоры (1989—1991). Беренсе проректор (1991—2003). Университет ректоры (2003—2008). Уның уҡыусылары араһында — ТНДУ-ның Иҫәпләү математикаһы һәм кибернетика (ВМК) факультеты деканы, ТНДУ-ның Ғәмәли математика һәм кибернетика фәнни-тикшеренеү институтының директорыдиректоры В. П. Гергель бар.

## Вазифалары
Новгород өлкәһенең Йәмәғәт палатаһы рәйесе.

Волга буйы федераль округыЮғары уҡыу йорттары ректорҙары советы рәйесе.

Новгород өлкәһе Юғары уҡыу йорттары ректорҙары советы рәйесе.

Новгород өлкәһе губернаторы ҡарамағындағы Энциклопедия советы рәйесе урынбаҫары.

Новгород өлкәһе хөкүмәте ҡарамағындағы ғилми-техник һәм инновация сәйәсәте буйынса совет ағзаһы.

Түбәнге Новгород ҡалаһының ҡала премияһын тапшырыу һәм Новгород өлкәһе буйынса маҡтаулы исемдәргә тәҡдим итеү буйынса комиссия ағзаһы.

Новгород дәүләт университетының Д212.166.06 һәм Д212.166.13 диссертация советтары рәйесе.

Новгород дәүләт университетының «Математическое моделирование и оптимизация» һәм «Математика» хәбәрҙәре серияһының яуаплы мөхәррире.

«Journal of Global Optimization», Academic Kluwer Publishers (1990—1998) һәм халыҡ-ара фәнни-теоретик «Известия юғары уҡыу йорто. Математика» журналдарының редколлегия ағзаһы (1998).

Рәсәй тәбиғи фәндәр академияһы һәм Гуманитар фәндәр академияһының тулы хоҡуҡлы ағзаһы.

Нью-Йорк Фәндәр академияһының тулы хоҡуҡлы ағзаһы.

## Фәнни хеҙмәттәре
Роман Григорьевич 300-ҙән ашыу фәнни һәм уҡытыу-методик хеҙмәт, шул иҫәптән монографиялар авторы. Саҡырылған профессоры булараҡ Дания (1971, 1997), Италия (1989, 1991—1993, 1998) һәм АҠШ-та (1992), шулай уҡ Халыҡ-ара ғәмәли системалы анализ институтында (Австрия, 1990) һәм Франческо Севери исемендәге Милли уның математика институтында лекциялар уҡый (Италия, 2003).

## Наградалары
* «Почет Билдәһе» ордены (1986).
* Рәсәй Федерацияһының атҡаҙанған фән эшмәкәре (1993).
* Рәсәй Президентының мәғариф өлкәһендәге премияһы лауреаты (2000).
* Түбәнге Новгородтың юғары мәктәп өлкәһендәге премия лауреаты (1993).
* Рәсәйҙең почетлы юғары белем биреү хеҙмәткәре (1997).
* ТНДУ-ның атҡаҙанған профессоры (1999).
* Лондондың баш ҡала университетының почетлы докторы (2004).
* Түбәнге Новгородтың почетлы гражданы.
* Дуҫлыҡ ордены (2015).
* «Түбәнге Новгородтың 800 йыллығы иҫтәлеге» миҙалы (12 июнь 2021).

## Шәхси тормошо
Өйләнгән, ике балаһы бар.

## Иҫкәрмәләр

## Һылтанмалар
* ННГУ: Общие сведения: Ректорат
* Стронгин Роман Григорьевич на сайте кафедры математического обеспечения электронно-вычислительных машин (МО ЭВМ) ННГУ